Elias Rahbani

**Elias Hanna Rahbani** (arabisk: لياس حنا الرحباني‎; født 26. juni 1938 i Antélias rett nord for Beirut i Libanon, død 4. januar 2021 i Beirut) var en libanesisk musiker, komponist, sanger, orkesterdirigent og realityshowkjendis. 

## Liv og virke
### Bakgrunn
Elias Rahbani kom fra en svært musikalsk gresk-ortodoks familie, og hans to eldre brødre, Assi og Mansour Rahbani, var kjent som Rahbani brothers. Etter videregående skolegang ved *Apotres- Jounieh, Freres des Ecoles Chretiennes-Beirut* studerte han musikk på Det libanesiske akademi (1945–1958) og spesialiserte seg ved Det nasjonale musikkollegium i 1955–1956. Hans eldre brødre sørget dessuten for at han fikk privatundervisning i nesten ti år under ledelse av franske musikkprofessorer.

I 1957 ville han som 19-åring fortsette sine musikkstudier i Moskva, men han var blitt skadet i høyre hånd og det gjorde det slutt på hans drømmer om å bli pianist. Han trente opp sin venstre hånd, og ble etterhvert komponist istedet.

### Karriere
I 1958 var den da 20 år gamle Rahbani så heldig å få oppdrag fra BBCs *Arabic Services* kontaktet ham for å komponere for dem - dette ble til 40 sanger, og *soundtrack* til 13 *BBC Arabic radio*-produksjoner. Elias Rahbanis gjennombrudd kom i 1962. Han skrev *Ma Ahlaha* (ما أحلاها) for den berømte libanesiske sanger Nasri Shamseddine, og ble programdirektør og musikikkonsulent for Radio Liban, landets offisielle kringkaster, og det var der han møtte Nina Khalil. De giftet seg, og holdt sammen for resten av livet. Han forble med *Radio Liban* til 1972, men fortsatte samtidig dom plateprodusent for en rekke plateselskaper i Libanon. Tidlig under den libanesiske borgerkrig, i 1976, flyttet han med sin familie for en tid til Paris. 

Han komponerte flere enn 2500 sanger. Han skrev musikalsk lydspor til mer enn 25 filmer, og komponerte sanger for mange sangere, blant dem Fairuz og Sabah. Særlig Fairouz' og hanskarriere støttet gjensidig opp om hverandre: Han stod bak hennes sanger *Ya laure houbbouki*, *Al Ouda el Mensiyyi*, *Maek*, *Ya Tair El Werwar*, *Beiny We Beinak*, *Jina Al-ddari*, *Qatluny Aiyuna Alsuwd*, *Ya Aikhuan*, *Manqul Khalasna*, *Yay Yay Ya Nasini*, *Kan Al-Zamman* og *Kan Ena Tahoun*. 

Andre Rahbani-sanger ble fremført av Wadih Safi, Melhem Barakat, Nasri Shamseddine, Majida El Roumi, og senere generasjoners sangere som Julia Boutros, Pascale Sakr og Haifa Wehbe, og på andre språk av Manuel Menengichian og Sammy Clark og mange andre. Han krev en rekke scenemusicals, som *Wadi Shamseen*, *Safret el Ahlam* og *Ela*.

I 1996 utgav han diktsamlingen *Nafizat el Omr*. I 2001 komponerte han signatursangen for Organisation internationale de la Francophonie i anledning av at Francophone-møtet som da ble avholdt i Beirut.

I 2005 kom sangeb *Badi Eish*, skrevet, komponert og produsert av Rahbani for sangerinnen Haifa Wehbe.

Han var dommer på realityshowene *[[SuperStar (arabisk fjernsynsserie)|SuperStar]]* og *[[Star Academy]]*.

Rahbani døde den 4. januar 2021 på Rafik Hariri University Hospital i Beirut av covid-19, i en alder av 82 år.

## Verker
### Filmmusikk
:Dammi, Dumuu'i, Ibtisamati 
:Habiibati
:Ajmal Ayyam Hayati 
:Azef el Layl 

### Sanger
#### Feyrouz
* Yalor Hubbak
* Al ouda al mansiyyah
* Maak
* Ya tayr el werwar
* Bayni w baynak
* Jeena al dar
* Atalouni ouyouna al soud
* Ya ekhwan
* Menqul khelesna
* Yay yay ya nasiini
* Kan ez zaman
* Kan anna tahoun

#### Sabah
* Kiif halak ya asmar
* Shewftou bil kanater
* Yahli yaba

#### Publikasjoner
: 1996, Nafizat el Omr

## Referanser


## Eksterne lenker
* 
*